section_heading: Medijacijski centri
paragraph_text: No, medijacijski centri će, prije svega, služiti kao neutralna mjesta za rješavanje sukoba, to jest, bit će na usluzi cijeloj lokalnoj zajednici u svrhu podrške i rješavanja sukoba. Nadalje, medijacijski centri će posebnu pozornost posvetiti radu u školama, osnovnim i srednjim, kako bi se kultura nenasilja širila od najranijih godina života. U tu svrhu, održavat će se i širiti mreža školskih medijatora koji će medijaciju primjenjivati u školama, te širiti informacije kroz školske kurikulume. Medijacijski centri će služiti i kao podrška školskim medijatorima, te mjesto njihove daljnje edukacije i usavršavanja.